**PROJEKTNI ZADATAK**

KREIRANJE I PROVOĐENJE PROGRAMA ZA REALIZACIJU TRENING CIKLUSA “BIZNISOM DO NEZAVISNOSTI: OBUKA ZA PISANJE APLIKACIJE ZA POSLOVNU IDEJU” MODUL 1 I 2

Referentni broj: 01-68/21-EU

**Udruženje Budućnost Modriča raspisuje JAVNI POZIV ZA PRIJAVU jednog ili više edukatora/edukatorica za realizaciju trening ciklusa „Biznisom do nezavisnosti: obuka za pisanje aplikacije za poslovnu ideju“ za žene, žrtve nasilja u porodici.**

**Mjesto izvođenja:** Bosna i Hercegovina - Modriča, Bijeljina, Banja Luka, Sarajevo, Zenica, Mostar, Bihać,

Tuzla

**Naziv projekta :** „Ekonomske i socijalne prilike ka nezavisnosti žena, žrtava nasilja” finansijski podržan od strane Evropske unije a realiziran u suradnji sa Fondacijom INFOHOUSE

**Trajanje projekta:** Januar 01, 2021 – Jun 30, 2023

**Period angažmana** Maksimalno 20 dana (najkasnije do kraja jula 2021. godine)

**Rok za prijavu**: 05.06.2021.

1. **POZADINA PROBLEMA**

Projekat „Ekonomske i socijalne prilike ka nezavisnosti žena, žrtava nasilja“ ima za cilj da doprinese suzbijanju rodno zasnovanog nasilja, da se bavi problemom nezaposlenosti i ekonomske ovisnosti žena žrtava nasilja.

Statistički podaci pokazuju da je svaka peta žena u BiH doživjela neki oblik partnerskog nasilja, no ipak samo 5,5% njih kontaktiralo je odgovarajuće institucije kako bi zatražilo pomoć. Žene se često ne prepoznaju kao žrtve, posebno ekonomskog nasilja, i šute o nasilju. Patrijarhat i tradicija koji su duboko ukorijenjeni u našem društvu ne dopuštaju ženi da se bori za sebe i svoja prava, te s ekonomskog gledišta postane zemljoposjednica i / ili voditeljica kućnog posla. Ekonomsko nasilje nad ženama i dalje je skrivena kategorija rodno zasnovanog nasilja. Kontrola koju nasilnici pokazuju nad partnerima u obliku ograničenja i oduzimanja novca, zabrane rada, uskraćivanja novca za vlastite potrebe specifičan je oblik zlostavljanja koji uključuje ponašanja koja negativno utječu na materijalni i financijski položaj žene podrivanjem, ograničavanjem i / ili potkopavanje njezinih napora za postizanje ekonomske nezavisnosti.

Statistika sigurnih kuća u BiH (ukupno 8 sigurnih kuća u BiH) pokazuje da žene žrtve nasilja koje bježe od nasilnika, dolaze iz porodica s niskim prihodima, nedovoljno su obrazovane i s toga nemaju mogućnosti zaposlenja. Ta je ekonomska ovisnost osnova koja pogoršava sve druge oblike nasilja i vrlo često čini ženu taocem nasilnika. Slijedom toga, žene iz skloništa uglavnom nemaju drugog izbora nego vratiti se u svoje domove odakle su ranije pobjegle, pa se fizičko i ekonomsko nasilje nad njima nastavlja. Ekonomsko nasilje kažnjivo je zakonodavstvom BiH i prepoznato kao oblik rodno zasnovanog nasilja prema Istanbulskoj konvenciji, koju je u novembru 2013. usvojio Parlament BiH („Službeni glasnik BiH“, broj 15/12). Takođe, u Mišljenju Komisije o prijavi Bosne i Hercegovine za članstvo u Europskoj uniji - COM (2019) 261 jasno je istaknuto da „zakonodavstvo o prevenciji i zaštiti od rodno zasnovanog nasilja, posebno nasilja u porodici,

nije efikasno provedeno, što zabrinjava. Entitetski zakoni o nasilju u porodici nisu međusobno usklađeni niti usklađeni s Istanbulskom konvencijom. Također, ne postoje odjeli specijalizirani za rodno zasnovano nasilje u relevantnim institucijama, uključujući policiju i javne organizacije. Zaštitne mjere rijetko se dodjeljuju, a opšti sistem reagovanja na nasilje treba poboljšati. "

Nakon godina provođenja reaktivnog i kratkoročno zasnovanog pristupa u pružanju podrške ženama žrtvama nasilja putem besplatnog smještaja i psihosocijalne savjetodavne podrške u skloništima u BiH, što je nakon toga uglavnom rezultiralo povratkom tih žena njihovim nasilnicima (zbog ekonomske ovisnosti) i nastavak mučenja, ovaj će se projekat usredotočiti na jačanje ekonomske nezavisnosti žena sa iskustvom nasilja i tako promovisati trajne mogućnosti žena u njihovim naporima da se oslobode rodno zasnovanog nasilja.

1. **CILJEVI PROJEKTA**

**Opšti cilj ovog projekta** je doprinijeti eliminaciji nasilja i diskriminacije žena žrtava nasilja, kao jednoj od najranjivijih grupa unapređenjem njihovih ekonomskih i socijalnih prava.

Projekat će između ostalih segmenata osigurati izgradnju kapaciteta žena sa iskustvom nasilja kroz trening cikluse, pružiće im podršku putem malih grantova i mentorstva, a sve u cilju da žene žrtve nasilja pokušaju da poboljšaju svoju finansijsku nezavisnost od nasilnika.

Ukupno su planirana četiri edukativna modula: (1) izgradnju povjerenja i stvaranje poslovne ideje, (2) ključne poslovne procese i vještine, (3) pokretanje posla i (4) razvoj i rast na tržištu.

Svi će moduli biti potkrijepljeni pisanim pratećim materijalima koji će poslužiti kao dodatni input učesnicama u fazi izgradnje kapaciteta. Na ovaj način će se ženama žrtvama nasilja obezbjediti podrška i mentorstvo u njihovom pokušaju da poboljšaju svoju finansijsku nezavisnost i na taj način ostvare svoja ekonomska i socijalna prava, kao i rodnu ravnopravnost. Očekivani ishod u okviru ovog radnog paketa je poboljšani pozitivan stav i sposobnosti žena žrtava nasilja u započinjanju svojih poslovnih aktivnosti kao sredstva za jačanje ekonomske nezavisnosti od nasilnika.

1. **OPIS ZADATKA**

Fondacija „INFOHOUSE“ i Udruženje građana „Budućnost“ za potrebe realizacije prva dva modula traže jednog ili više edukatora/edukatorica za pružanje usluge kreiranje i provođenje edukacije žena sa iskustvom nasilja koje su iskazale interes i koje su se prijavile da učestvuju u trening ciklusima za jačanje kapaciteta.

Edukacije će biti organizovane u svakom gradu u kome je uspostavljena sigurna kuća – Modriča, Bijeljina, Banja Luka, Sarajevo, Mostar, Zenica, Tuzla i Bihać. Ovaj segment projekta ima za cilj poboljšan pozitivan stav i sposobnosti žena žrtava nasilja u započinjanju svojih poslovnih aktivnosti kao sredstva za jačanje ekonomske nezavisnosti.

Cilj ovog poziva je da jedan ili više edukatora/edukatorica kreira/ju i održi/e dvodnevni trening u skladu sa zadacima predviđenim kroz prva dva modula:

**Modul 1:** izgradnja samopouzdanja i stvaranje poslovne ideje - Ključni sadržaji uključuju (a) lični razvoj, vještine međuljudske komunikacije i način na koji govore za sebe i (b) uspješne uzore kao najbolju motivaciju svima koji žele krenuti u samozapošljavanje, kao i rasprava o faktorima uspjeha u poslu.

**Modul 2:** Ključni poslovni procesi i vještine - nakon što žene učesnice steknu motivaciju ili čak poslovnu ideju, naučit će kako razmišljati i ponašati se kao preduzetnice te steći teorijsku i praktičnu stručnost za osnivanje i vođenje vlastitog posla. S tim u vezi, ovaj će modul indikativno pokrivati ​​sljedeće teme: razvoj proizvoda, istraživanje tržišta (analiza, potencijal, ciljna publika, konkurencija), marketing / prodaja, komunikacija, finansije i izrada poslovnog plana).

Oba modula održaće se na otvoren i inkluzivan način, uz kombinaciju predavanja, rada u maloj grupi i prezentacija, tako da učesnice mogu uvježbavati vještine naučene tokom edukacije.

**ZADACI I TRAJANJE**

|  |  |
| --- | --- |
| **ZADACI** | **TRAJANJE** |
| **Zadatak 1.** Izrada materijala za radionice i plana održavanja radionica za Modul 1. Izgradnja samopouzdanja i stvaranje poslovne ideje i Modul 2.Ključni poslovni procesi i vještine | 3 dana |
| **Zadatak 2.** Održati jednodnevnu radionicu po modulu 1. i jednodnevnu radionicu po modulu 2. u slijedećim opštinama: Sarajevo, Bihać, Mostar, Tuzla, Zenica, Banja Luka, Modriča i Bijeljina | 16 dana |
| **Zadatak 3.** Izrada izvještaja o provedenim edukacijama na BHS i engleskom jeziku | 1 dan |

1. **IZVJEŠTAVANJE**

Angažovani jedan ili više edukatora/edukatorica će biti u redovnoj komunikaciji sa Ugovaračem te će se konsultovati sa istim tokom izrade materijala i implementacije radionica kao i prilikom izrade izvještaja o provedenim aktivnostima. Po dostavljanju izvještaja po ugovorenoj aktivnosti Ugovarač ima pravo da u roku od 7 radnih dana da određene prijedloge i komentare. Po prijemu komentara, ako postoje, edukator/edukatori će iste inkorporisati u dokument u roku od maksimalno 7 radnih dana te ih poslati Ugovaraču.

1. **VRIJEDNOST PONUDE I PLAĆANJE**

Maksimalan bruto iznos za ovaj angažman iznosi 2.400 Eura u KM protivvrijednosti.

Troškovi prevoza, hrane i smještaja uključeni su u naknadu.

Porezi i doprinosi u skladu sa zakonom će biti obračunati i uplaćeni od strane Ugovarača.

Isplata za rad po ovom pozivu će biti definisana Ugovorom, na način da će 30% vrijednosti ugovora biti uplaćeno avansno, a ostatak vrijednosti ugovora izvršit će se po odobrenju konačnog izvještaja i materijala korištenih tokom radionica.

Aplikant snosi troškove nastale tokom pripreme i podnošenja prijave.

1. **VREMENSKI OKVIR**

Zadaci će biti realizovani u skladu sa sljedećim:

|  |  |
| --- | --- |
| Zadaci | Indikativni vremenski okvir |
| Priprema detaljnog plana i metodologije | 15.06.2021. |
| Održavanje radionica | 20.06.2021. – 31.07.2021. |
| Izrada izvještaja | 10.08.2021. |

1. **KVALIFIKACIJE EKSPERATA**

**Kvalifikacije i vještine:**

* Formalno univerzitetsko obrazovanje u oblasti društvenih nauka

**Profesionalno iskustvo:**

* Najmanje 10 godina opšteg profesionalnog iskustva u oblasti edukacije i osnaživanja različitih ciljnih grupa
* Najmanje 3 godine profesionalnog iskustva u oblasti izgradnje samopouzdanja i stvaranja poslovnih ideja

**Dodatno profesionalno iskustvo:**

* Poznavanje međunarodnih standarda o ljudskim pravima sa fokusom na ženska ljudska prava
* Iskustvo u izvođenju edukacija/radionica u oblasti jačanja kapaciteta žena sa iskustvom nasilja,
* Izvrsno znanje engleskog i BHS jezika

Ponude će se ocjenjivati uzimajući u obzir opšte i posebne kriterije iskustva i prethodne reference, kao i vrijednosti ponude.

Edukator/i će početi sa radom odmah nakon potpisivanja ugovora sa ugovaračem usluge. Procjena ugovarača usluga je da se posao može uraditi za 20 radnih dana.

Edukator/i je u obavezi da dostavi detaljan plan i metodologiju rada 5 dana nakon potpisivanja ugovora.

1. **NAČIN PRIJAVE**

Svi zainteresirani prijavitelji na BHS jeziku dostavljaju:

* CV sa detaljnim informacijama o relevantnom iskustvu sa referencama, kao i popis prethodno realizovanih poslova
* Okvirni prijedlog obuke sa kratkim opisom metodologije rada i
* Troškovnik.

Ponuda obavezno sadrži Referentni broj: 01-68/21-EU i šalje se na sljedeću e-adresu: buducnostmd@yahoo.com najkasnije 05.06.2021. godine do kraja dana s naznakom predmeta: Prijava za obuku osposobljavanja.

Prijave zaprimljene nakon isteka roka za podnošenje ponuda neće biti razmatrane.